Einar Lurås Oftebro

Einar Christian Lurås Oftebro (født 1998) er en norsk skihopper og kombinertløper som har sølv i kombinert stafett for mixlag fra Vinter-OL for ungdom 2016 på Lillehammer som fremste internasjonale meritt.

Han har tidligere også drevet med fotball, bandy, friidrett og langrenn.Jardarposten - Einar har deltatt i OL! , besøkt 21. februar 2016. Han begynte med skihopping i 2007.

Hans yngre bror, Jens Lurås Oftebro, er også internasjonalt merittert kombinertløper.

 Idrettskarriere 

 Junior 
Oftebro deltok i Sommerlekene 2013 i Knyken, og kom der på annenplass, bak Leif Torbjørn Næsvold.Orkdal IL - Alle grener på dag to av Sommerlekene 2013, besøkt 21. februar 2016. I Hovedlandsrennet i Vang i mars 2014 kom han på annenplass i klassen for gutter 16 år, bak Lars Ivar Skårset.Norges skiforbund - Årsberetning  2013-14 , besøkt 21. februar 2016.

Han ble tatt ut til European Youth Olympic Festival i Østerrike i februar 2015. Der kom han på 13.-plass på normalbakke / 5 km. Han lå her på fjerdeplass etter hopprennet. Han deltok i Vinter-OL for ungdom 2016. I øvelsen kombinert stafett, der to langrennsløpere, to skihoppere og en kombinertløper utgjorde et lag, kom Norge på annenplass, der han deltok sammen med Anna Odine Strøm, Martine Engebretsen, Marius Lindvik og Vebjørn Hegdal. Individuelt kom han på 14.-plass i kombinert, og i lagkonkurransen i skihopp kom Norge på sjetteplass. Han deltok også i Junior-VM på ski 2016, der han ble nummer 14 i kombinert normalbakke, og han deltok på det norske laget som ble nummer fem i lagkonkurransen. Han debuterte i kontinentalcupen i kombinert i januar 2016, med en 57.-plass og en 46.-plass.FIS - Einar Lurås Oftebro - Results 2016, besøkt 17. januar 2026. Han vant normalbakke / 5 km under Junior-NM på ski 2016, og han fikk bronse på normalbakke / 10 km.

Under Junior-VM på ski 2017 ble han nummer 15 på 10 km kombinert og nummer 19 på 5 km kombinert. Norge ble denne gangen nummer seks i lagkonkurransen. Han deltok i flere av kontinentalcuprennene, og fikk en 15.-plass i Planica som beste enkeltplassering. Han endte på 51.-plass med 52 poeng i kontinentalcupen 2016/17.FIS - Einar Lurås Oftebro - Results 2017, besøkt 17. januar 2026. Han fikk én medalje under NM i kombinert 2017; han fikk bronse i lagsprint sammen med Espen Andersen. 

Under Junior-VM på ski 2018 i Kandersteg i Sveits tok han sølvmedalje i individuell konkurranse normalbakke + 10 km etter Ondřej Pažout fra Tsjekkia,Resultater Jr.VM 2018 og bronse i lagkonkurransen sammen med Jens Lurås Oftebro, Simen Kvarstad og Andreas Skoglund.Resultater Jr.VM 2018 På 5 km ble han nummer fem. I kontinentalcupen fikk han tre topp 10-plasseringer, og ble nummer 37 sammenlagt i kontinentalcupen 2017/18.FIS - Einar Lurås Oftebro - Results 2018, besøkt 17. januar 2026.

 Senior 
Han debuterte i verdenscupen i kombinert søndag 4. mars 2018 i Lahtis i Finland. Han ble der nummer 40. I sesongstarten på Beitostølen kom han på 3.-plass på 5 km. I verdenscupen 2018/19 fikk han en niendeplass som beste enkeltresultat, og han endte på 27.-plass sammenlagt.FIS - Einar Lurås Oftebro - Results 2019, besøkt 17. januar 2026. 

Han fikk to medaljer under NM i kombinert 2019; sølv på lagsprinten sammen med Espen Andersen og bronse på 5 km Gundersen. I desember 2019 ble han nummer fem i verdenscuprennet i Ruka, hans beste plassering hittil. Med 165 verdenscuppoeng til sammen denne sesongen endte han på 22.-plass totalt.FIS - Einar Lurås Oftebro - Results 2020, besøkt 17. januar 2026. Han fikk bronse på 5 km Gundersen under NM i kombinert 2020.

Under Verdenscupen i kombinert 2020/21 ble hans beste plassering en 16.-plass i november, og han ble nummer 27 sammenlagt denne sesongen.FIS - Einar Lurås Oftebro - Results 2021, besøkt 17. januar 2026. Han deltok både i verdenscupen og kontinentalcupen denne sesongen. I Verdenscupen i kombinert 2021/22 ble han nummer 40 sammenlagt, og i Kontinentalcupen i kombinert 2021/22 ble han nummer ni etter tre pallplasser hvorav én seier i enkeltrenn.FIS - Einar Lurås Oftebro - Results 2022, besøkt 17. januar 2026. 

I april 2022 deltok han i Svalbard Skimaraton 2022, og ble der nummer seks. I Verdenscupen i kombinert 2022/23 fikk han en sjetteplass som beste enkeltresultat, og han ble nummer 26 sammenlagt. I Kontinentalcupen i kombinert 2022/23 vant han tre av de seks rennene han deltok i, noe som holdt til sjetteplass sammenlagt.FIS - Einar Lurås Oftebro - Results 2023, besøkt 17. januar 2026.

Oftebros eneste konkurranse i sesongen 2023/2024 var under sommer-Grand Prix; resten av sesongen var han skadet. I august 2024 gjorde han comeback, i sommer-Grand Prix 2024. Der vant han et av rennene, men fordi han ikke deltok i alle rennene fikk han ingen sammenlagtplassering. Han ble nummer 25 i Verdenscupen i kombinert 2024/25. Under Ski-VM 2025 ble han nummer 15 i 7,5 kilometer kompakt.

Han ble nummer 6 i Sommer Grand Prix 2025. I sesongen 2025/2026 tok han sitt første NM-gull under åpningsløpet på Beitostølen. Under den første verdenscuphelgen i november 2025 fikk han en fjerdeplass; hans beste enkeltresultat hittil i karrieren.NRK.no - Einar Lurås Oftebro med karrierebeste i kombinert, besøkt 17. januar 2026. Den 10. januar 2026 vant han sitt første verdenscuprenn, i Otepää.

 Sammenlagtplasseringer i verdenscupen 
 Sesong  Plassering  Poeng 2018/19  27.  196 2019/20  22.  165 2020/21  27.  94 2021/22  40.  35 2022/23  26.  180 2023/24  -  - 2024/25  25.  270

 Annet 
 Oftebro innehar bakkerekorden i Jardarkollen med 29,5 meter, satt i 2011Skisprungschanzen - Jardarkollen, besøkt 21. februar 2016.

 Referanser 

 Eksterne lenker 



  Profil hos ungdoms-OL 2016 

Kategori:Norske skihoppere
Kategori:Norske kombinertløpere
Kategori:Deltakere under Vinter-OL for ungdom 2016
Kategori:Oftebro (slekt)
Kategori:Deltakere for Norge under Ski-VM 2025
Kategori:Deltakere for Norge under Vinter-OL 2026
Kategori:Kombinertløpere under Vinter-OL 2026